
AUCTOR. 


AEQUO  LECTORI. 

s.  \ ' 

(jum  nuperrime  mihi  contigerit,  ut  in  schola 
clinica  Graefiana  illius  teterrimi  cancri  exem- 
plum viderem,  quem  medici  Galli  Cancer  me- 
lane  dicere  consueverunt , et  multa  de  hac  re 
praeceptor  illustrissimus  acute  disputaret,  ego  ad 
reficiendam  memoriam  praestantissimorum  aucto- 
rum scripta  evolvi,  quibus  percensitis  intellexi, 
quanta  sit  de  rei  natura  inter  auctores  dissen- 
sio, quot  vitiis  eorum  systemata,  quantumvis 
elaboratissima,  laborent,  et  quam  vana  sit  omnis 
opera,  si  non  rebus  in  facto  positis,  sed  opina- 
tis nitatur. 

Quod  autem  in  hac  cancri  differentia  con- 
tingit, ut  quadam  nigritie  commaculetur,  id  etiam 
sponte  interdum  cutim  supervenire  dicunt,  at- 
que novum  morbi  genus,  Melanosin , ex  eo  con- 
stituunt, a nemine  hactenus  cognitum  (*).  Quae 
cum  ita  sint,  veteres  consului,  ut,  si  quid  utili- 
l tatis  ex  eorum  lectione  obtineri  ad  rem  illustran- 
dam queat,  hic  conferam.  Cum  vero  omnem 
propemodum  curiosam  affectionis  illius  histo- 


(’)  Harles  Handbuch  der  arzllichcn Klimk  3 .Bd.  1826. 


riam  omiserunt  recentiores,  unde  novum  et  pe- 
culiare morbi  genus  cognosci  possit,  ego  illam 
quorundam  morborum  e7riyevofjt.Evov  potius  aesti- 
mandam censui.  Huius  rei  veritatem  multis  lo- 
cis praesertim  Hippocrates  testatus  est  (*),  de 
quibus  omnibus  paulo  inferius.. 

At  enim  vero,  si  verum  sine  ambitione  fa- 
tendum est,  infitiari  non  possum,  eos  plerum- 
que in  errores  incidere,  qui  omnem  morborum 
cognitionem  ab  iis,  quae  chemia  docet,  repetere 
studeant;  aut  ad  vim  vitalem  solam  confugere 
malint,  quam  non  bene  ordinateque  operantem 
statuerunt.  Facile  tum  contra  naturae  institu- 
tum morbos  summopere  discrepantes  una  eadem- 
que  classe  comprehendunt  et  vi  quadam  compel- 
lunt; dum  alios,  natura  affines,  systematis  causa 
ineptissime  disponunt , aut  eorum  symptomata 
pro  ipso  morbo  habent.  — Haec  habebam,  quae 
benevolos  lectores  admonere  volui;  uberrimum 
fructum  me  tulisse  arbitrabor,  si  huius  rei  dis- 
quisitione peritiores  animo  commoveantur,  ut 
minus  exercitatis  medicis  rem  diligentius  ex- 
ponant. 


(*)  Praecipue  in  praedictorum  Lib.  II,  Sect.  XI,  p.  77. 
edit.  Foesii  Francofurti  1596. 


PRAEMISSA  VOCABULI  MELANOSIS 
AESTIMATIONE 

SEQUITUR 

IN  ANTIQUITATES  HUIUS  REI  BREYIS 
ANIMADVERSIO. 


§.  1. 

Constantiores  naturae  sunt,  quam  humani  arbi- 
trii leges,  hinc  morbos  non  ita  in  corpore  hu- 
mano. uti  res  in  civitate  innovari  censuit  Athe- 
nodorus apud  Plutarchum  (1).  Qui  igitur  in 
morbis  inter  se  comparandis  normam  quandam 
atque  regulam  invenire  student,  id  cavere  opor- 
tet, ne  novis  vocabulis  mentem  humanam  ma- 
-gis  perturbent,  quam  illustrent.  Inaudito  voca- 
bulo, Melanosi , id  in  Gallia  medici  magni  no- 
minis facere  videntur.  Eo  enim  denominationis 
-genere,  novum  quendam  et  plane  incognitum 
morbum  notare  voluerunt,  ubi  in  variis  corpo- 
ris sedibus  externis  humor  obscuri  coloris  con- 
-geritur.  Nullibi  legeris  hoc  nomen  apud  vete- 
res, non  quin  affectionem  illam  cognoverint, (*) 


(*)  V.  Symp.  Qu.  9. 

sed  quod  diversorum  morborum  symptoma  ae- 
stimaverint. Hinc  ad  rem  designandam  ab  iis 
fjLeXacr/JLcc  (nigrities)  excogitatum  est,  quod  ab  ali- 
qua re,  sive  externa  sive  interna  effectum  puta- 
bant. Nam  verbum  \j.E\avow  commutatur  in  sub- 
stantivum, si  syllabae  vow  flectuntur  in  fj.cc,  quod 
significat  verbi  effectum,  propter  a purum  au- 
tem interponitur  cr.  Sin  autem  substantivum 
quoddam  terminatur  in  crig , verbi  actionem  in- 
dicat, e.  g.  iJ.ifj.EW  imitor;  fj.ifxv\<ng  imitatio;  fj.lfXY\fj.a 
res  quam  quis  imitatus  est.  Ita  etiam  7r%a<T(Tw,  unde 
7 rgafyg  actio,  et  77^ayfj.a  factum  (1).  Unde  autem 
Galli  derivent  Melanosin,  nescio,  fortasse  a fu- 
turo fjLEXavwrw,  utrum  id  linguae  genio  congruum 
sit,  penes  alios  doctiores  iudicium  esto.  Latinis 
igitur  denigratio  est,  quod  Graecis  fj.sXao-fj.ci  de- 
notat. 


Cutis,  ulcerum,  tumorum  sordiumve  deni- 
grationibus  hoc  vocabulum  ab  Hippocrate  alirs- 
que  scriptoribus  inditum  esse  legimus.  Huius- 
modi  aliae  a vi  quadam  exterfra  contrahuntur; 
e.  g.  a frigore  cutis  denigrationes  commemorat 
Hippocrates  in  aphorismis  (2).  Quae  vero  ab 
aliqua  causa  interna  oriuntur  et  morborum  co- 
mites sunt,  variis  locis  ab  eodem  auctore  Ira- 


(1)  Thiersch  griechische  Grammalik  S.  161. 

(2)  Sect.  Y.  §.  17.  et  20. 

duntur.  Sunt  et  peXctc  fxarct  nigrores,  et  quae 
nigricant,  aut  partes  corporis  ex  sanguine  effuso 
nigrefactae  (j).  Idem  eliam  scripsit  de  aliquo 
nigro  tumore  in  pudendis  (2).  Omnibus  liis  post- 
habitis , de  eo  nigrore  dicere  adgredior,  quem 
in  tumoribus  aut  maculis  esse  Hippocrates  dixit, 
aut  quem  ex  vulneribus  ulceribusque  emergere 
adnotavit.  Praestantissimus  omnium  locus,  qui 
ex  parte  ad  rem  nostram  pertinere  videtur,  in 
libro  secundo  praedictionum  est,  quem  his  ver- 
bis complectitur:  ,,Quod  aetates  attinet,  tuber- 
cula quidem  suppurantur,  atque  eadem  strumosa 
magna  ex  parte  pueros  exercent,  facileque  ex 
his  levantur.  At  iisdem,  ubi  paulum  aetate  pro- 
cesserint atque  adoleverint , nascuntur  quidem 
minus  ac  difficilius  tolluntur.  Viris  autem  id 
genus  tubercula  non  admodum  fiunt , verum 
favi  formidabiles  et  cancri  abditi,  demersi,  et 
ex  pustulis  noctu  inquietantibus,  quas  '' ettlvvktI&us 
vocant,  ulcera  serpentia,  quae  herpetes  nomi- 
nant,” etc.  Senibus  vero  ex  buiuscemodi  tuber- 
culis nullum  accidit,  at  cancri  latentes,  quique 
summa  corporis  infestant,  fiunt,  et  ad  mortem 
comitantur  (•*). 

f1)  Liber  de  fracturis. 

(2)  Liber  de  liquidorum  usu. 

(3)  Praedictionum  Lib.  11.  Sect.  II.  p.77.  edit.  1'oesii. 
1595. 

§.3. 

Ad  hunc  locum  Hippocratis  illustrandum,  in 
memoriam  revoces  necesse  est,  esse  aliquam  ca- 
chexiae differentiam,  quam  veteres  ita  putabant, 
ut  ex  pravi  succi  cibis , male  digestis  et  cruda 
adhuc  rudique  qualitate,  in  ipsum  sanguinem  de- 
latis, generentur  multi  humores  vitiosi,  putridi, 
acres,  qui  deinde  per  intolerabilem  pruritum, 
praesertim  per  noctem  sub  varia  exanthematum, 
papularum  et  pustularum  forma  prorumpant. 
Inde  ergo  scite  Celsus  (*)  scripsit:  ,, cachexiae 
illud  quoque  accidere  solet,  ut  per  assiduas  pu- 
stulas, aut  ulcera,  summa  cutis  exasperetur.  Hu- 
iusmodi  cutis  aspritudines  idem  auctor  latinus 
etiam  epinyctidas  vocat,  quae  vel  sublividae,  vel 
albae  esse  solent  (uti  in  ipsa  melanosi  tumor  in- 
terdum cernitur)  (2) , circa  pustulam  autem  ve- 
hemens inflammatio  est ; et  cum  aperta  est,  repe- 
ritur  intus  exulceratio  mucosa  colore  humori  suo 
similis  (3).  Dolor  ex  ea  supra  magnitudinem 
eius  est;  neque  enim  ea  faba  maior  est.  At- 
que haec  quoque  oritur  in  eminentibus  parti- 
bus et  fere  noctu,  unde  nomen  quoque  a Grae- 


O De  re  medica  Lib.  II.  cap.22. 

(2)  Breschet  in  Harldis  rheinisch.cn  Jahrbiichern  fur 
Mcdicin  und  Chirurgie,  5r  Bd.  Ii  St, 

(3)  B rescii  et  ibid.  , 

cis  ei  ETTLWKTts  est  impositum^),  aut  quod  noclu 
quam  interdiu  gravius  infestet  (2). 

§.  4. 

Nascuntur  etiam  maculae  nigricantes,  scri- 
psit Ann.  Cari.  Lorry  (3),  sed  superficiariae, 
ab  aliis  et  forma  et  primo  adspectu  distinguen- 
dae, cum  extra  cutim  promineant,  hae  melan- 
cholicae sunt  et  dicuntur.  Paulo  inferius  per- 
git: huiusmodi  maculas  diuturniores  videre  est, 
imo  et  per  longum  tempus  perdurantes  in  seni- 
bus, quamvis  illae  nunquam  gangraenicae  eva- 
dunt, sed  potius  formam  assumunt  tumoris  il- 
lius nigricantis,  qui  apud  auctores  nomine  talpae 
insignitur. 

§•  5* 

Sunt  praeter  lias  multae  aliae  cutis  affectio- 
nes, quae  aliquem  nigrorem  prae  se  ferunt  et 
Graecis  reliquisque  veteribus  bene  cognitae  fue- 
runt. Nihil  dicam  de  maculis,  quas  T:v\kiuofJia7ct 
vocant,  nihil  de  vitelligine  et  reliquis,  his  omni- 
bus aliqua  similitudo  cum  melanosi  esse  videtur. 


(*)  Celsus  Lib.  V.  cap.  28. 

(z)  Paulus  Lib.  IV.  cap.  9.  ct  Aetius  Lib.  XVI.  cap.  61. 
(3)  De  morbis  cutaneis  p.  90. 

MATERIAE  NIGRICANTIS 

DESCRIPTIO  EX  RECENTIORUM  OBSERVATIONIBUS 

TRADITA. 


§.6. 

Est  quaedam  materia  sub  summa  cute  spar- 
sim  collecta,  aut  in  quorundam  viscerum  re- 
cessubus  coacervata;  cuius  color  e flavo  per  va- 
rios gradus  nigrescit,  imo  in  atrum  mutatur; 

* 

quo  fit,  ut  non  solum  partem  affectam  foedis 
maculis  deturpet,  sed  etiam  eius  copia  cutim 
plus  minusve  attollat,  turpitudinisque  multipli- 
cem formam  exbibeat. 

Perscissa  parte  affecta,  si  adepta  fuerit  tu- 
moris naturam,  ad  instar  sepiae  piscis  effundi- 
tur humor  ater  (*),  cuius  nigrities  interdum  tanta 
est,  ut  linteum  chartamque  veluti  Sinensium 
atramento  inficiat.  Huiusmodi  materia  plerum- 
que aqua  spissior  est,  nec  absimilis  tenacitati  hu- 
moris, quem  glandulae  ferunt,  aut  cum  puris 
pultisque  spissitudine  comparari  potest,  aut  pror- 
sus concreta  est.  Haec  si  cultro  anatomico  in- 
vestigatur, lamellarum  compage  constare  vide- 
tur (2).  Quo  fluidior  est  congestus  iste  humor, 
sive  massa  nigricans,  eo  facilius  transgredi  solet 

(')  Gohier  apud  Breschet  1.  c. 

(2)  Breschet  1.  c. 

in  vicina  cava,  et  quidquid  fluidi  in  iis  conti- 
netur, non  solum  obscurat,  sed  etiam  partem 
ipsam,  si  delicatioris  structurae  est,  quadam  ni- 
gritie commaculat.  Quandoque  igitur  cancrosae 
partes,  hepar,  intestina,  stomachus,  uterus,  sero- 
sus humor  peritonei  et  alia  eiusmodi  pigmento 
obfuscantur.  Iisdem  vitiis  nec  ossa  nec  cartila- 
gines laborare,  ab  omnibus  observatum  est;  ra- 
rius etiam  in  ipso  cerebro  et  medulla  spinali 
materia  ista  reperitur,  sicuti  gangliis  nervisque 
familiaris  non  esse  videtur. 

§.  7. 

Si  morbus  in  exteriore  corporis  cutisque 
facie  cernitur,  maculae  aut  tumores  modo  exi- 
gui, modo  ampliores  et  voluminosi  sunt,  nec 
unica  macula,  aut  tumor  excitatus,  sed  ubique 
plures  simul  prodeunt.  Tumores,  quamvis  si- 
milem partibus  vitae  praeditis  fabricam  habere 
videantur,  carent  tamen  vasis  nervisque,  nec  ve- 
ram telae  structuram  ostendunt;  plerumque  ni- 
vgro,  interdum  fusco,  aut  alio  id  genus  obscuro 
' colore  praediti,  minoribus  glandulis  similes, 
aut  lenticulati,  aut  racemorum  instar  cutim 
attollunt,  parva  habent  exordia  et  ovi  colum- 
bini magnitudinem  aliquoties  assequuntur,  in- 
terdum ultra  increscunt,  quod  in  animalibus 
consuetudo  est.  Alii  propria  lenuique  tunica  in- 

eluduntur;  alii  lamellarum  compage,  sine  pro- 
pria tunica  constant.  Si  tumoris  naturam  adepta 
est  materia,  non  raro  in  ipsis  musculis  sedem 
habet,  aut  circa  sanguifera  vasa  exoritur,  aut 
iis  intus  adhaeret.  Breschet,  medicus  Gallus, 
quibusdam  animalibus  familiarissimum  esse  mor- 
bum adnotavit,  cuius  observationum  fidem  multi 
alii  testantur  (1). 

§.  8- 

Praeter  tumores,  in  quibus  massa  nigra  con- 
tinetur, frequentius  maculae  aut  vibices  appa- 
rent, leviter  prominentes,  cum  ecchymosi  scor- 
butica , aut  maculis  confluentibus,  uti  eae  in 
morbo  haemorrhagico  Werlhofii  cernuntur, 
comparandae.  Exsecta  macula  remanet  foveola, 
ac  si  glandulas  removeris  (2).  Vitiatus  iste  partis 
affectae  humor  omnis  odoris  omnis  que  fere  sa- 
poris expers  est,  et  si  eo  manus  aut  alias  res  in- 
quinaveris, facile  ablui  potest ; difficilius  in  pu- 
tredinem abit,  sive  sit  cum  aqua  commixtus  sive 
aeri  submissus ; denique  cum  spiritu  vini  aut 
aqua  commisceri  facile  potest.  Cutis  partium 
adiacentium  foedo  colore  pallescit,  aut  fusca  red- 
ditur, aut  si  malum  diutius  perseveret,  etiam 
nigrescit ; fieri  quoque  potest,  ut  ad  interiora  vis- 
cera malum  deferatur. 

f1)  Apud  Harless  1.  c. 

(2)  Harl  ess  Handbuch  1.  c. 

ANATOMICA  INVESTIGATIO  MELANOSIS. 

§.  9. 

Breschet  et  alii,  qui  huiusmodi  partes 
allectas  cultro  anatomico  investigarunt,  testantur, 
melanosin  esse  massam  quodammodo  degenera- 
tam, in  qua  neque  vasa  et  nervi,  neque  tela 
cellulosa  et  fibrae  reperiantur,  et,  quod  iam  su- 
pra commemoratum  est,  involucrum  illud,  quo 
interdum  melanosis  circumdatur,  tunicae  spe- 
ciem tantum  prae  se  ferre  et  telae  cellulas  ma- 
teria nigra  repletas  esse.  Cum  vero  ista  materia 
vario  modo  accumuletur,  a Savenco  medico 
Petropolitano  (*)  aliquae  differentiae  melanosis  ex 
observationibus  recentiorum  collectae  statuuntur, 
cuius  verba  haec  sunt: 

Melanosis  est  morbosum  pseudo-productum, 
iconstans  massa  bomogenea,  opaca,  coloris  ob- 
scuri, organismo  animali  plane  beterogenea  atque 
sequentibus  sub  formis  nobis  sese  offert. 

I.  Sub  forma  massae  solidae  rotundae. 

a)  Sacco  vel  cystide  (fortasse  cysta)  pro- 
pria inclusae. 

b)  vel  vero  involucro  proprio  carentis, 
organo  quasi  impressae , figurae  ple- 
rumque irregularis. 

(')  Tentamen  pathologico  - anatomicum  de  Melanosi. 
Petropoli  1825. 

II.  Sub  forma  materiae  fluidae,  varias  partes 
penetrantis  atque  liquida  (morbosa)  cavi- 
tatum, quibus  continetur,  colorantis. 

III.  Melanosis  aliquando  lamellarum  vel  stra- 
torum tenuium  adinstar,  tegit  partes  inter- 
nas, plerumque  membranas  serosas. 

IV.  Melanosis  fit  complicata  cum  aliis  morbo- 
sis productis,  v.  g.  scirrho,  cancro,  fungo 
haematode  maligno,  sarcomate  medullari, 
tumoribus  cysticis  etc.  In  hoc  casu  subit 
varias  mutationes  quoad  formam  et  sub- 
stantiam (1).  Hic  habes,  L.  B.,  quae  ad- 
spectus  commonstrat  et  fidelis  prosectorum 
investigatio  docet;  etsi  novorum  nominum 

< barbarie  et  scribendi  ratione,  quibus  in  hac 
enarratione  utitur  auctor,  valde  abhorrui. 
Adiungam  quae 

' M ' - 

ANALYSIS  CHEMICA  DOCUIT. 

§.  10. 

Breviter  tantum  adnotare  hic  volui , quae 
Barruel  apud  Breschet  (2)  de  natura  mate- 
riae nigrae  nos  docuit.  Inest  huic  materiae  pars (*) 

(*)  Huiusmodi  differentiam  Laennec  nominavit  degt- 
nerations  composees ; coni,  de  1’auscultation  mediate,  et  sur 
les  melanoses,  Bnlletin  de  la  Societe  de  med.  1806. 

(2)  L.  c. 

quaedam  albumini  ovi  similis,  quam  coquendo 
ex  aqua  per  pigmentum  atrum  colata  elicuit.  Ali- 
quot linearum  magnitudine  crystalli  post  paucos 
dies  oriebantur  ex  calce  sulphuri  ca,  quam  resi- 
duum pigmenti  dilutum  demiserat.  Spiritus  vini, 
quem  Alcohol  dicunt,  massam  nigram  non  dis- 
solvebat, seposita  tamen  eiusmodi  mixtura  in  lo- 
cum quietum,  natabant  post  aliquod  tempus  in 
limpitudine  mixturae  splendentes  crystallorum 
particulae,  quae,  si  igni  iniieiebantur,  adipis  de- 
flagrantis odorem  spargebant.  Addito  kali  cau- 
stico tota  massa  in  aqua  solvi  poterat.  Calcem 
phosphoricam  et  ferrum  phosphoricum  quoque 
ex  massa  nigra  eliciebat.  Acidum  aceticum  mo- 
dice concentratum  ita  agebat  in  exsectam  mela- 
nosin,  ut  tota  haec  in  fibrosam  substantiam  de- 
generaret. 

ADN OT AXIONES  NONNULLAE 

m 

MELANOSIS  HISTORIAM, 

g.ii. 

Qui  morbum  aliquem  cognoscere  atque  eius 
veram  naturam  sciscitari  cupiunt,  iis  necesse  est, 
ut  accuratam  descriptionem  eorum  omnium  ha- 
beant, quae  vel  proxime  morbum  antecedunt,  a 
sana  corporis  conditione  iamiam  aliena;  quae  co- 

B 

mitantur  et  certam  defini tamque  aegritudinem  si- 
stunt ; denique  quae  malo  ad  finem  vergenti  pro- 
pria cernuntur.  Si  haec  tecum  consideras,  pauca 
eorum  sunt,  quae  in  exponenda  melanosis  histo- 
ria apud  eos  invenies,  qui  huiusmodi  morbum 
de  industria  illustrarunt;  ne  consensio  quidem 
inter  auctores  est  in  iis  rebus,  quae  sensibus  pa- 
tent, aut  cultro  anatomico  investigari  possunt. 
E.  g.  Laennec  (*)  adnotavit:  ,,Les  melanoses 
produisent  tous  les  effets  locaux  et  generaux  des 
au  tres  cancers  Jorsqu’elles  sont  developpees  en 
certain  nombre  dans  nos  organes  et  on  les  trouve 
souvent  reunies  a une  ou  plusieurs  especes  de 
productions  morbifiques  dans  les  tumeurs  cance- 
reuses  composees.”  Eius  sententiam  refutare  stu- 
det Wa  lther(2)  ,,  Im  A ugapfel  ist  die  se  (bei  dem 
weichen  Krebs  oder  Blutschwamm  desselben)  ge- 
wdhnlich  in  dufserst  grojser  Mengc  vorkommende y 
dem  aufgeldsten  und  zersetzlen  Pigmente  dhnliche 
schwarze  und  schmierige  Mas  se  in  der  vergrofserten 
hintern  Augenkammer  enthalten j die  Melanose  ist 
hier  offenbar  nur  ein  accessorisches  zu  der  Ent - 
artung  der  festen  Theile  hinzugekommenes  Phd- 
nomenE  Harles  (3)  structuram  partibus  vita 


(*)  De  1’auscultation  me'diate  T.  I.  p.  295. 

(z)  Graefe  und  Walther s Journ.  elc.  J3d.\.S.567 • 
(3)  Handbuch  der  Klinik  1.  c. 


praeditis  similem  in  illis  tumoribus  nigris  statuit, 
inde  nomen  melanosis  pseudoplastica,  saccata  etc., 
qualem  structuram  alii  prosectores  negant. 

§.  12. 

Cum  vero  id  solum  rectius  intelligatur , 
quod  quasi  a suis  incunabulis  cognitum  habe- 
mus; sic  etiam  clarior  morborum  intelligentia 
evadet,  quorum  naturam  pro  aegrotantis  con- 
stitutione, aetate,  sexus  et  temperamenti  ra- 
tione , vitaeque  genere  perspeximus.  Nonne 
mutilam  imperfectamque  morbi  historiam  dice- 
res, ubi  eorum  quidpiam  deficiat?  Si  igitur 
nullibi  h aec , quae  melanosin  illustrant , aut 
hoc  illudve  eorum  et  in  transcursu  quasi  ad- 
notatum  legeris , nonne  tum  magno  argumento 
esse  debeat,  omnes  devios  esse,  qui  tunc  af- 
fectionem pro  morbo  sui  generis  habendam 
esse  aestimaverint.  Nec  diligentiores  fuerunt 
scriptores  in  observando  melanosis  decursu, 
quem  brevibus  contractisque  descriptionibus 
adumbrarunt.  Nunquam  enim,  aut  interdum 
'valde  difficile  intelliges,  utrum  morbus  ad  chro- 
1 nicos , an  acutos  referendus  sit ; nunquam  a- 
perte  mentio  facta  est,  utrum  cum  febre  in- 
cipiat , an  ea  serius  accedat , an  nulla  exoria- 
tur. Alii  perite  testantur,  melanosin  modo  su- 
pervenire quibusdam  morbis,  alii  experientia 

edocti  contendunt,  aliorum  morborum  formas 
esse;  nec  quisque  eandem  aegritudinis  imagi- 
nem atque  signa  sistit,  sed  omnes  in  omnibus 
dissentiunt,  aut  ea,  quae  adnotarunt,  ad  quod- 
cumque  morborum  genus  aliud  facile  referri 
possunt.  De  hac  rerum  confusione  nemo  du- 
bitabit, qui  morbi  decursum  ex  Savenki  (*) 
descriptione  cognovit.  Is  enim  scripsit:  ,,cum 
incremento  et  multiplicatione  tumorum  color 
cutis  mutatur  in  pallido -bruneum , et,  a sub- 
sequente  oedemate,  pars  affecta  ingratum  ocu- 
lis offert  aspectum ; physiognomia  aegrotantis 
perfecte  alienatur,  exprimitque  maximam  an- 
xietatem et  excruciationem.  Moesti,  semicon- 
niventes  oculi,  frons  corrugata,  nasus  acumi- 
natus; semiapertum  tristissimosque  edens  gemi- 
tus os,  sistunt  miseram  effigiem  succumbentis. 
Pulsus  initio  aliquando  fortis , plenus  et  fre- 
quens , aliquando  autem  oppositae  est  indolis ; 
in  genere  tamen  in  decursu  morbi  varias  su- 
bit mutationes,  versus  finem  morbi,  labentibus 
aegri  viribus,  debilior  redditur,  et  tandem  si- 
let (?).  Siccitas  oris  molestissima,  sensus  ardo- 
ris, pervigilium  et  fastidium  cibi,  sunt  sympto- 
mata altiorem  melanoseos  gradum  concomitan- 
tia , augentiaque  miserias  aegrorum , cum  sint 


(')  P- 


c. 

maiori  ex  parte  incoercibilia.”  Si  haec  vera 
sunt,  nonne  temere  et  inconsulto  sit,  quid  de 
curatione  idem  auctor  * scripsit  ? ,,cura  radi- 
calis , ut  iam  dictum  est , nonnisi  in  melanosi 
topica,  organon  externum,  ad  vitam  organismi 
non  absolute  necessarium,  occupante,  locum 
habere  potest,  et  consistit  in  extirpatione  tu- 
moris, una  cum  magna  parte  organi  affecti.” 
Quamquam  auctoritate  Travers(1)  lianc  senten- 
tiam suffulcire  Savenkus  studet,  ego  tamen  in 
contrariam  sententiam  descendere  debeo,  non  so- 
lum propter  febrem  illam,  quam  comitem  ha- 
bere Savenkus  adnotavit,  sed  ob  id  etiam, 
quoniam  omnes  auctores,  qualemcunque  etiam 
formam  aegritudo  exhibeat,  partim  observatio- 
nibus , partim  sana  ratiocinatione  demonstrant, 
ex  aliqua  sanguinis  corruptela  morbum  provo- 
cari. Ex  his  omnibus  satis  constat,  recentio- 
ribus  placuisse,  morbum  potius  definire,  quam 
describere , et  ab  aliquo  phaenomeno  nomen 
potius  deducere,  quam  ab  eius  essentia;  et  ni- 
hil vetat,  quin  eodem  iure,  uti  Adair(2)  pe- 
tecliias  sine  febre , hunc  etiam  petechianosin 
dicere  possent. 


( 1 ) A Synopsis  ot’  the  cliseascs  oi  tlic  oye.  Lonclon 
1820. 

(2)  Reil  Ficbcrlehre  Th.  II.  S.  29. 

DE  MACULIS  NIGRIS,  QUAS  RECENTIOR  AETAS 
IN  DIVERSIS  AFFECTIONIBUS  REPERTAS  LITERIS 

MANDAVIT. 

§.  13. 

Praeter  putridas  atque  nervosas  febres, 
quibus  maculae  nigrae  familiares  sunt,  etiam 
haud  raro  occurrunt  in  quibusdam  febrium 
intermittentium  differentiis  (1).  Neque  praeter 
consuetudinem  sunt  post  sumpta  venena ; ita 
etiam  in  scorbuto  (2),  in  morbo  maculoso 
Werlhofii;  sicuti  etiam  variae  cutis  efflores- 
centiae  eiusmodi  formam  exhibent;  nec  minus 
quoque  in  morbo  petechiali.  Iste  morbus  et 
ille  haemorrhagicus  Werlhofii  maximam  simili- 
tudinem habent  cum  melanosi,  ita  ut  haec  ex 
utrisque  quasi  composita  videatur.  Nam  et  in 
morbo  petechiali  interdum  leviter  aliquid  su- 
pra cutim  eminere  et  illam  asperam  reddere 
cernitur  (3),  varia  magnitudine  et  figura.  Nec 
minus  peliculae  sporadiee  et  sine  febre,  quas 
solitarias  nominant,  vagantur;  de  quibus  plura 
apud  Burserium  (4).  Demum  nec  pruriunt,  nec 

f* ) Burserii  inst.  raed.  T.I.  de  febr.  intermitt. 

(2)  Lind  vom  Scharboch. 

(3)  Octavius  Robertus  de  petechial.  febr.  an.  1591  pu- 
blic.  vagant. 

('*)  Ibid.  T.  II.  de  morbo  petechiali. 

dolent,  nec  ulcerantur,  nec  in  squamas  abeunt, 
quod  etiam  cum  melanosi  iis  commune  est;  in- 
terdum gangraenulas  progignunt,  quod  in  mela- 
nosi, teste  Laennec,  quoque  contingit,  et  id 
etiam  de  pustulis,  quas  epinyctidas  vocant,  Hip- 
pocrates adnotavit.  Symptomata , quae  post 
eruptionem  petecbiarum  malignarum  exsurgunt, 
quandoque  fere  omnia  in  melanosi  occurrunt, 
ut  videndum  est  ex  Savenki  descriptione.  Obi- 
ter tantum  et  quasi  in  transcursu  commemorari 
oportet,  re  vera  discrimen  esse  et  non  leve  in- 
ter morbum  petecliialem  et  morbum  haemorrha- 
gicum Werlhofii,  quod  tamen  hic  exponi 
non  licet,  ne  angustos  dissertationis  cancellos 
transgrediar.  Brevibus  verbis  hic  tantum  ad- 
notare  volui , quomodo  cum  isto  morbo  mela- 
nosis  eliam  conveniat.  B an g medicus  Danicus(1) 
persuasus  est,  sanguinem  in  maculis  morbi  hae- 
morrhagici contentum  omnis  odoris  et  saporis 
esse  expertem , id  etiam  de  melanosi  auctores 
referunt;  porro  haemorrhagici  morbi  maculas 
quandoque  nigri  coloris  et  omnis  doloris  exper- 
tes esse , quod  etiam  melanosi  familiare  esse  a 
nonnullis  observatum  est.  Haec  omnia  nos  fa- 
cile conducunt  ad 


(()  Med.  Praxis  Kopenhagen  1791.  S.575. 


24 


MELANOSIS  CAUSAM  PROXIMAM. 

§.  14. 

Huiusmodi  maculae  aut  tubercula , ut  su- 
pra commemoratum,  in  diversis  morbis  obser- 
vata sunt,  et  symptomatum  more  incedunt; 
hinc  proxima  melanosis  causa  utilius  ad  mor- 
bum primarium,  a quo  dependet,  refertur. 
Plurimorum  morborum  causam  proximam  au- 
tem ignoramus  et  plerumque  in  aliqua  conie- 
ctura  ponimus.  Cum  vero  sensuum  testimonio 
et  observationum  fide  de  ea  aliquid  certi  ta- 
men stare  liceat,  medici  non  inconsulto  omnem 
causam  proximam  diviserunt  in  materialem  et 
formalem.  Formalis,  quae  sola  a rebus  in  facto 
positis  repetenda  est,  in  hoc  morbo  imminuta 
arteriarum  minimarum,  interdum  cutis,  inter- 
dum aliorum  viscerum , contra  sanguinem  re- 
sistentia esse  videtur,  quociinque  modo  oria. 
Nam  et  ecchymoses  ex  melanosis  genere  segre- 
gari quodammodo  nequeunt.  Materialis  causa, 
quae  mere  et  semper  coniecturalis  est , dum- 
modo morbus  ex  causis  internis,  ut  dicunt,  or- 
tus sit , in  ipso  sanguine , quandoque  in  alio 
humore  quaerenda  videtur.  In  iis  humoribus 
partium,  ex  quibus  constant,  discrepantiam  imo 
corruptelam  pro  re  nata  multiplicem  esse  de- 
bere, facile  liquet.  Nonnulli  hanc  corruptelam 

nominarunt,  atram  bilem,  de  qua  recte  mo- 
nuit Christ.  Riegerus  (j)  esse  nihil  aliud, 
iquam  sanguinem,  a dissipatis  mobilioribus  par- 
tibus crassum,  atrum,  pinguem,  tenacem,, , ter- 
restrem, immobilem;  nonnulli  ab  aliqua  cache- 
xia, acrimonia,  putredine  et  id  genus  aliis  cor- 
ruptelis derivarunt.  Nuperrimi  demum  scripto- 
res, relictis  prioribus  opinionibus,  a sola  vi  vi- 
tali imminuta  omnem  et  sanguinis  et  reliquorum 
humorum  corruptelam  oriri  docent,  quae  modo 
ad  putredinem,  modo  ad  dyscrasiam  scorbuticam 
pertinere  iis  visa  est. 

Quod  attinet  ad  causas  occasionales,  opinor 
easdem  esse,  quas  deprehendimus  in  omnibus 
morbis  cachecticis,  et  eas  facile  referri  posse  ad 
aegrotantium  vitae  genus,  aetatem,  sexum,  anni 
constitutionem  et  alia,  quae  omnia  exquisitius 
perquirere,  nostrum  hic  non  est. 

INUM  MELANOSIS  RE  YERA  MORBUS  SUI  GENERIS 
AN  POTIUS  QUORUNDAM  MORBORUM  SYMPTOMA 

ACCIDENTALE? 

§.  15. 

Omnis  rerum  notitia  in  morbis,  vel  sen- 
suum ministerio  deprehenditur,  vel  sana  ratio- 


(')  Hippocratis  Coi  aphor.  notationibus  variorum  illu- 
strati. Hagae  Comitum  1766.  ad  aphor.  22.  Lib.  4. 

cinatione  demonstratur , quarum  altera , quae 
aegritudinem  sistit,  abundare  oportet  rebus  per- 
ceptis, altera  autem,  quam  ipsum  morbum  ap- 
pellant, a rebus  perceptis  ad  id,  quod  sensibus 
non  patet,  adducit.  Quaecunque  autem  in  con- 
spectum prodeunt,  et  aegrotantibus  quasi  super- 
veniunt, ab  antiquissima  Hippocratis  schola  sym- 
ptomatum nomine  designantur  (1).  Quibusdam 
ex  bis  indoles  est,  primario  morbo  accedere,  et 
iuxta  eius  principium  apparere.  Haec  perseve- 
rante morbo  nunquam  recedunt , sed  semper 
sunt  significato  coniuncta,  et  ob  hanc  causam 
signa  sive  (Tvjfj,£ia  vocantur  (2).  Et  si  unum  al- 
terumve  ex  bis  malum  quasi  digito  demonstret 
Tsx/UYjgiov  vocatur.  — Symptomata  accidentalia 
sive  £7riysvofj.£va  ea  vocantur,  quae  modo  adve- 
niunt, modo  recedunt,  aut  aliis  symptomatibus 
superveniunt,  dummodo  morbus,  his  praesenti- 
bus absentibusque,  semper  idem  maneat.  Inter- 
dum paulisper,  interdum  minime  agunt  in  mor- 

(’)  Omne  quidquid  praeter  naturam  accidit  animali  sym- 
ptoma est.  — Galen  de  sympt.  diff.  cap.  1.  p.32. 

(2)  Signum  est,  quod  sub  sensum  aliquem  cadit,  et 
quiddam  significat,  quod  ex  ipso  profectum  videtur,  quod 
aut  ante  fuerit,  aut  in  ipso  negotio,  aut  post  sit  consecu- 
tum, et  tamen  indiget  testimonii  et  gravioris  confirmatio- 
nis. Cic.  Lib.  I.  de  inventione.  Sic  medici,  pergit  idem 
in  Lib.  II.  de  divinat.,  signa  quaedam  habent  ex  venis  et 
ex  spiritu  aegroti  etc. 

bum  primarium , interdum  cum  ipsa  morte  ac- 
cedunt. 

§.  16. 

Alia  ex  his  ad  nostrum  scopum  pertinent, 
alia  aliunde  cjuaerenda  sunt.  Pro  ratione  cau- 
sarum et  morborum  primariorum  modo  mela- 
nosin  adesse  modo  abesse,  videmus,  uti  reliqua 
exanthemata  in  morbis.  Pro  eadem  rerum  ra- 
tione etiam  vel  in  ipsis  locis  nigris  sanguis  li- 
quatur et  dissolvitur;  huiusmodi  exempli  causa 
sunt  plerumque  maculae  scorbuticae  atque  illae 
interdum  maculae  nigrae,  quae  aliis  morbis  pu- 
tridis ac  malignis  superveniunt;  vel  sunt  alius 
generis,  imprimis  pustulae  sive  tubercula,  et 
ista  nihil  aliud  quam  exiguae  inflamma Liones,  fa- 
cile ad  gangraenam  tendentia,  ut  Hippocraticae 
epinyctidae;  interdum  aliquid  heterogeneum  pe- 
culiaris, venenatae  et  incognitae  naturae  continere 
videntur,  quod  a reliquis  humoribus  ad  cutim 
propulsum  est,  uti  consuetudo  fert  post  sumta 
venena,  aut  in  quibusdam  exanthematicis  mor- 
bis. Interdum  etiam  ipse  sanguis  aut  alius  hu- 
mor, prout  non  purus  nec  integer  est  in  ipso 
homine  sano,  aut  a naturali  statu  deflectit,  aut 
cum  aliis  humoribus  mixtus  est,  coloribus  quo- 
que macularum  differat  necesse  est;  hinc  a pal- 
lido per  varios  transitus  nigrescunt  naevi,  lenti- 
culae et  id  genus  aliae  turpitudines  cutis,  quae 

omnes  ad  melanosis  genus  pertinent.  Demum 
cum  peliculis  quoque  summam  similitudinem 
melanosis  habere  videtur,  non  solum  ratione 
formae  atque  coloris,  sed  etiam  magnitudine  ma- 
cularum, propagatione,  eruptione,  febre  et  mul- 
lis aliis  quoddam  vinculum  cognationis  cum  pe- 
ticulis  incedere  videtur.  Quidquid  igitur  multis 
diversisque  multis  commune  et  quasi  familiare 
est,  id  minime  pro  genuino  et  inseparabili  sym- 
ptomate, aut  signo  characteristico  aut  morbo  sui 
generis  habendum  est. 

THESES  DEFENDENDAE. 


I.  Quodque  Vulnus  penetrans  pectoris  confes- 
tim  claudendum  est. 

II.  Fistula  ani  incompleta  externa  non  existit. 

III.  Vulnera  amputationis  per  primam  intentio- 
nem curanda  sunt. 

IV.  Infarctus,  Haemorrhoides  et  Arthritis  morhi 
sunt  analogi. 

V . Guram  radicalem  semper  causalem  esse 
oportet. 

